Marek Jędraszewski

**Marek Jędraszewski** (født 24. februar 1949 i Poznań i Polen) er en polsk katolsk prelat og emeritert erkebiskop av Kraków.

## Liv og virke
### Prest
Marek Jędraszewski studerte i årene 1967-1973 ved seminaret og ved fakultetet for katolsk teologi ved universitetet i Poznań. Erkebiskopen av Poznań, Antoni Baraniak S.D.B., presteviet ham den 24. mai 1973.

I 1974 tok han lisensgrad i teologi i Poznań knyttet til Gabriel Marcels filosofi. Ett år senere tok hans vitenskapelige karriere ham til Roma, hvor han tok han et nytt lisensiat ved Det pavelige gregorianske universitet i 1977 og 1979, denne gangen i filosofi og en doktorgrad. Han forsket innen Emmanuel Levinas’ filosofi, om hvis filosofiske arbeid i forhold til Jean-Paul Sartre han til slutt skrev sin habiliteringsavhandling i Kraków (1991).

Jędraszewski var en nær venn av pave Johannes Paul II. De to ble venner i 1975 da Jędraszewski bodde på Det polske kolleg i Roma mens han studerte Gregoriana. Daværende kardinal Karol Józef Wojtyła bodde på Det polske kolleg når han var i Roma og viste en stor interesse for studentene og deres studier. Men Wojtyla var også glad i filosofi og fant Jędraszewskis studier interessante. De to diskuterte ofte forskjellige temaer og vedlikeholdt en personlig korrespondanse med hverandre da Wojtyła ble pave i 1978, og dette tiltok da Jędraszewski ble biskop.

### Hjelpebiskop i Poznań
Den 17. mai 1997 utnevnte pave Johannes Paul II ham til titulærbiskop av *Forum Popilii* og hjelpebiskop i Poznań. Erkebiskopen av Poznań, Juliusz Paetz, bispeviet ham den 29. juni samme år; medkonsekratorer var Zenon Grocholewski, sekretær for Den apostoliske signatura, og Marian Przykucki, erkebiskop av Szczecin-Kamień.

### Erkebiskop av Łódź
Den 11. juli 2012 utnevnte pave Benedikt XVI ham til erkebiskopen av Łódź. Den seremonielle innsettelse fant sted den 8. september samme år.

### Erkebiskop av Kraków
Pave Frans utnevnte ham til erkebiskop av Kraków den 8. desember 2016, etterfulgt av kardinal Stanisław Dziwisz. Innvielsen fant sted den 28. januar året etter. Han var kjent for tydelige avvisninger av abort, regnbueideologi, og annet der de katolske standpunkter møter motstand ikke minst i Vest-Europa, og hans utnevnelse ble evaluert av den tyske politikeren Heiner Geißler som en feil av pave Frans. Noen polske medier mente Jędraszewski for å være politisk aktiv i partiet *Lov og rettferdighet* (PiS) ledet av Jarosław Kaczyński.

Erkebiskop Marek Jędraszewski var nestleder for den polske bispekonferanse fra mars 2014.

Den 26. november 2025 innvilget pave Leo XIV erkebiskop Marek Jędraszewskis aldersbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo Di Pietro  (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Juliusz Paetz (1935-2019) *1983
* Erkebiskop *Marek Jędraszewski* (1949-) *1997

## Referanser